
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	9 decembrie 2010

	Nr.
	27/772


AVIZ

asupra propunerii legislative pentru modificarea şi completarea Legii nr.128/1997 privind Statutul personalului didactic
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea şi avizarea, propunerii legislative pentru modificarea şi completarea Legii nr.128/1997 privind Statutul personalului didactic, trimisă prin adresa nr. Plx 591 din 29 noiembrie 2010.
Potrivit prevederilor art.61 din Regulamentul Camerei Deputaţilor, republicat, membrii Comisiei pentru muncă şi protecţie socială au examinat propunerea legislativă mai sus menţionată în şedinţa din 8 decembrie 2010.

În urma finalizării dezbaterilor, membrii comisiei au hotărât, cu majoritate de voturi (12 abţineri), avizarea negativă a propunerii legislative.

În cadrul discuţiilor a fost formulat un amendament, care, supus votului, a fost respins de membrii comisiei. La solicitarea autorilor, amendamentul este redat în anexa la prezentul aviz.
PREŞEDINTE,




SECRETAR,


Victor Paul DOBRE



KEREKES Károly
Întocmit,

Consultant parlamentar Lidia VLĂDESCU
A N E X A

	Nr. crt.
	Text iniţiativă legislativă
	Text propus de Comisie

(autorul amendamentului)
	Motivare

	1
	Art.104 alin.(3)

[...]

Decontarea sau plata echivalentă costurilor de transport se va efectua de către Consiliul Judeţean prin repartizarea din sumele defalcate către autorităţile publice locale, într-un cont special cu destinaţia decontarea transportului personalului didactic, în baza unei cereri însoţită de un raport întocmit de către Inspectoratul Şcolar Judeţean, din care să rezulte situaţia personalului didactic care face naveta pentru anul şcolar în curs. 

[...]

	Se propune reformularea textului după cum urmează:

...............................................

Decontarea sau plata echivalentă costurilor de transport se va efectua de către Consiliul Judeţean prin repartizarea din sumele defalcate de la bugetul de stat, într-un cont special cu destinaţia decontarea transportului personalului didactic, în baza unei cereri însoţită de un raport întocmit de către Inspectoratul Şcolar Judeţean, din care să rezulte situaţia personalului didactic care face naveta pentru anul şcolar în curs.

...............................................

Autori: d-l deputat Ioan Cindrea şi d-na deputat Maria Barna


	Pentru a garanta acoperirea financiară pentru decontarea transportului pentru personalul didactic.

